《借虚谷太博狂吟十诗韵书怀并呈太博》
宋代·杨公远

失笑如何了此生，须教日日醉乌程。
是非不较人情好，穷达休乌世路平。
钓月耕云何限乐，枕流漱石有余清。
近来转觉身强健，剩喜双瞳炯炯明。

作者简介：杨公远（一二二七～？）（生年据本集卷上《生朝（己巳）》“初度今朝四二年”、卷下《初度（丙戌）》“今朝六十从头起”推定），字叔明，号野趣居士，歙（今安徽歙县）人。善诗工画。终生未仕，以诗画游士大夫间。有《野趣有声画》二卷。事见本集卷首宋吴龙翰序、卷末方回跋，《元书》卷八九《方回传》附。　杨公远诗，以影印文渊阁《四库全书》本为底本（校以清刻本，无异文）。